ddrg/super_eurlex huggingface dataset:
NEUVOSTON PÄÄTÖS (EU) 2015/1788,

annettu 1 päivänä lokakuuta 2015,

Euroopan yhteisön ja Intian tasavallan hallituksen tiede- ja teknologiayhteistyötä koskevan sopimuksen uusimisesta

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 186 artiklan yhdessä sen 218 artiklan 6 kohdan a alakohdan v alakohdan kanssa,

ottaa huomioon Euroopan komission ehdotuksen,

ottaa huomioon Euroopan parlamentin hyväksynnän (1),

sekä katsoo seuraavaa:

Sopimuksen 11 artiklan b kohdan mukaan sopimus tehdään viideksi vuodeksi, ja se voidaan uusia osapuolten yhteisellä sopimuksella. Sopimus uusittiin neuvoston päätöksellä 2009/501/EY (4) viisivuotiskaudeksi, ja sen voimassaolon on määrä päättyä 17 päivänä toukokuuta 2015.

Lissabonin sopimuksen tultua voimaan 1 päivänä joulukuuta 2009 Euroopan unioni korvaa Euroopan yhteisön, jonka seuraaja se on.

ON HYVÄKSYNYT TÄMÄN PÄÄTÖKSEN:

1 artikla

Hyväksytään Euroopan unionin puolesta Euroopan yhteisön ja Intian tasavallan tiede- ja teknologiayhteistyötä koskevan sopimuksen uusiminen viiden vuoden jaksoksi.

2 artikla

Neuvoston puheenjohtaja antaa unionin puolesta Intian tasavallan hallitukselle ilmoituksen siitä, että unioni on saattanut päätökseen sisäiset menettelynsä sopimuksen uusimiseksi sopimuksen 11 artiklan b kohdan mukaisesti.

3 artikla

Neuvoston puheenjohtaja antaa unionin puolesta Intian tasavallan hallitukselle seuraavan ilmoituksen:

”Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Sopimuksen tekstissä olevat viittaukset Euroopan yhteisöön on näin ollen tilanteen mukaan ymmärrettävä viittauksiksi Euroopan unioniin.”
(1)

EUNAVFOR MEDin operaation komentaja on ilmoittanut, että operaatio on täyttänyt kaikki ensimmäisen vaiheen sotilaalliset tavoitteet, jotka liittyvät tietojen ja tiedustelutietojen keruuseen. Hän on ehdottanut, että operaatio siirtyisi toiseen vaiheeseen, josta säädetään päätöksen (YUTP) 2015/778 2 artiklan 2 kohdan b alakohdan i alakohdassa.
(70)

Lisäksi on syytä todeta, että Euroopan unioni ja Komorien liitto ovat allekirjoittaneet kalastuskumppanuussopimuksen (16). Kyseisen sopimuksen nykyiseen pöytäkirjaan (17) on Komoreille maksettavaan rahoitusosuuteen sisällytetty alakohtaista taloudellista tukea. Alakohtaisen taloudellisen tuen tarkoitus on edistää kestävän kalastuksen kehittämistä lujittamalla hallintoa ja tieteellisiä valmiuksia erityisesti kestävän kalastuksenhoidon, seurannan, valvonnan ja tarkkailun aloilla. Tämän tarkoituksena on osaltaan auttaa Komoreita täyttämään kansainvälisen oikeuden mukaiset tehtävänsä lippu-, satama-, rannikko- ja markkinavaltiona ja LIS-kalastuksen torjunnassa.
(4)

Asianomainen jäsenvaltio katsoo, että a) siltä osin kuin on kyse käytöstä rottien torjunnassa rakennuksissa ja niiden läheisyydessä, tehoa ei ole osoitettu, sillä hakijan toimittamista kolmesta kenttäkokeesta kahden mukaan teho ei ollut hyväksyttävällä tasolla; b) siltä osin kuin on kyse käytöstä rottien torjunnassa viemäreissä, viitejäsenvaltion toimintamalli valmisteen tehon osoittamiseksi ei ole hyväksyttävä ensimmäisen erimielisyyskohdan seurauksena; c) siltä osin kuin on kyse käytöstä hiirten torjunnassa, hakijan toimittamissa laboratoriokokeissa ja yhdessä sen toimittamista kahdesta kenttäkokeesta ei onnistuttu täyttämään tehon osoittamiseksi tarvittavia kriteereitä.
(1)

Komission delegoidussa asetuksessa (EU) N:o 1062/2014 (2) vahvistetaan luettelo vanhoista tehoaineista, jotka on arvioitava sen selvittämiseksi, voidaanko ne mahdollisesti hyväksyä käytettäviksi biosidivalmisteissa. Luettelossa on mukana triflumuroni.
(4)

Sopimuksen 9 artiklalla on perustettu sekakomitea, jonka tehtävänä on seurata sopimuksen soveltamista. Pöytäkirjan mukaisesti sekakomitea voi lisäksi hyväksyä tiettyjä pöytäkirjaan tehtäviä muutoksia. Näiden muutosten hyväksymisen helpottamiseksi on asianmukaista valtuuttaa komissio tietyin edellytyksin hyväksymään ne noudattaen yksinkertaistettua menettelyä.
(8)

Asetuksessa (EY) N:o 1099/2009 säädetään, että lihan mukana olevassa virallisessa terveystodistuksessa on oltava lisäksi todistus, jonka mukaan asetuksessa tarkoitetut eläimet on teurastettu olosuhteissa, joissa taataan kyseisessä asetuksessa säädetyttä kärsimystä tuottamatonta kohtelua vastaava kohtelu. On aiheellista, että terveystodistuksen mallissa viitataan tähän lisävakuutukseen.
(1)

Neuvosto on 19 päivänä joulukuuta 2006 antamallaan asetuksella (EY) N:o 2027/2006 (1) hyväksynyt Euroopan yhteisön ja Kap Verden tasavallan välisen kalastuskumppanuussopimuksen, jäljempänä ’sopimus’, tekemisen. Kumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn Euroopan unionin ja Kap Verden tasavallan välisen pöytäkirjan (2) voimassaolo on lakannut 31 päivänä elokuuta 2014.
b)

Kolmasosa tästä erotuksesta siirretään Europolille ja osoitetaan jaettavaksi rahastoon aktiivisesti osallistuneille tai, mikäli osallistujat ovat kuolleet, näiden lakimääräisille perillisille, suhteessa kokonaismäärään, jonka kukin heistä on maksanut rahastoon sinä aikana, jona he olivat palveluksessa Europolin henkilöstösääntöjen mukaisesti. Tämän alakohdan mukaiseen maksuun oikeutettujen mahdollisten edunsaajien, jotka eivät ole olleet Europolin palveluksessa, on kahden vuoden kuluessa tämän päätöksen julkaisemisesta Euroopan unionin virallisessa lehdessä ilmoitettava Europolille yhteystietonsa ja todistettava henkilöllisyytensä sekä todistettava tarvittaessa, että he ovat asianomaisten henkilöiden perillisiä. Europolilla ei ole velvollisuutta aktiivisesti etsiä rahastoon aktiivisesti osallistuneita henkilöitä, joiden Europolille ilmoittamat yhteystiedot ovat vanhentuneet, eikä myöskään velvollisuutta etsiä rahastoon aktiivisesti osallistuneiden edesmenneiden henkilöiden perillisiä. Europolille varojen jakamisesta aiheutuneet kustannukset maksetaan 1 kohdassa määritetystä määrästä. Tästä varojen osuudesta jäljelle jäävä osa siirretään Europolin talousarvion muihin tuloihin sen jälkeen, kun maksut on suoritettu yksilöidyille edunsaajille.
Kuten johdanto-osan 52 kappaleessa on todettu, Termoelectrica on asetettu selvitystilaan. Vakiintuneen oikeuskäytännön mukaan se, että yhtiö on selvitystilassa eikä pysty maksamaan tukea takaisin, ei muodosta perustetta vapauttaa yhtiö tuen takaisinmaksusta. Tällaisissa tapauksissa aiemman tilanteen palauttaminen ja kilpailun vääristymisen poistaminen voidaan lähtökohtaisesti toteuttaa siten, että kyseessä olevien tukien palauttamisesta johtuva saatava kirjataan velkojien saatavista laadittavaan luetteloon (48). Saatavan merkitseminen velkojien saatavista laadittuun luetteloon mahdollistaa takaisinperintävelvollisuuden noudattamisen vain, jos valtion viranomaiset eivät pysty perimään tukien määrää takaisin kokonaisuudessaan ja konkurssimenettely johtaa saajayrityksen toiminnan lopulliseen lopettamiseen (49). Koska sääntöjenvastaisten tukien saajayritys on konkurssissa ja koska osaa kyseisen konkurssissa olevan yrityksen toiminnasta jatkamaan on perustettu yhtiö, mainitun toiminnan jatkaminen ilman, että kyseiset tuet on peritty kokonaan takaisin, on omiaan ylläpitämään mainitun yhtiön markkinoilla kilpailijoihinsa nähden saamasta kilpailuedusta johtuvaa kilpailun vääristymistä. Näin ollen mainitunlaista äskettäin perustettua yhtiötä voidaan pitää velvollisena palauttamaan kyseiset tuet, jos sillä edelleen on kyseinen kilpailuetu (50). Näin on muun muassa silloin, jos ennen tuensaajan likvidointia tuen maksamisesta hyötyneet omaisuuserät siirretään tytäryhtiölle, joka on perustettu tuensaajan liiketoiminnan jatkamiseksi (taloudellinen jatkuvuus). Lisäksi erityisesti silloin, kun tukea saanut yritys sulautuu toiseen yritykseen ja siirtää kaikki oikeutensa ja velvollisuutensa sulautumalle, myös tuen takaisinmaksuvelvollisuus siirtyy sulautumalle (oikeusseuraanto).
(2)

5-(2-aminopropyyli)indoli on indolin synteettinen johdannainen, jossa indoli on substituoitu indolirengasrakenteen fenyylipuolella. Se vaikuttaa piristeeltä, jolla saattaa olla myös hallusinogeenisiä vaikutuksia. 5-(2-aminopropyyli)indoli esiintyy pääasiassa jauheena mutta myös tabletteina ja kapseleina. Sitä on kaupallisesti saatavilla internetissä ja psykotrooppeja myyvissä ”head shop” -liikkeissä ”tutkimuskemikaalina” markkinoituna. Sitä on myös havaittu näytteissä tuotteesta, jota myydään ”laillisena” psykotrooppina nimellä ”Benzo Fury”, sekä ekstaasia muistuttavissa tableteissa.
(20)

Kahdeksassa jäsenvaltiossa ja Norjassa on rekisteröity syyskuun 2009 ja elokuun 2013 välisenä aikana 108 kuolemantapausta, joissa ruumiinavauksessa otetuissa biologisissa näytteissä havaittiin MDPV:tä tai joissa MDPV on ollut osasyynä kuolemaan. Kahdeksan jäsenvaltiota on ilmoittanut yhteensä 525 myrkytystapausta, jotka eivät johtaneet kuolemaan ja jotka on yhdistetty MDPV:hen. Jos tämän uuden psykoaktiivisen aineen saatavuus ja käyttö yleistyvät, vaikutukset yksilön terveyteen ja kansanterveyteen voivat olla merkittäviä.
(1)

Komission päätöksessä (EU) 2015/512 (1) säädetään, että talouden ja rahoituksen pääosasto, jäljempänä ’pääosasto’, on vastuussa tehtävistä, jotka liittyvät sellaisten komission lainsäädäntö- ja sääntelyaloitteiden valmisteluun, joiden tavoitteena on euron suojaaminen väärentämiseltä, ja tuen antamiseen kyseisellä alalla koulutuksen ja teknisen tuen välityksellä. Jotta voitaisiin koordinoida tarvittavat toimet eurometallirahojen suojaamiseksi väärentämiseltä, komission on tarpeen käyttää apunaan neuvoa-antavan elimen asiantuntemusta (2).
(14)

MT-45 on N,N′-disubstituoitu piperatsiini, jossa sykloheksaanirengas on kiinnittynyt yhteen piperatsiinirenkaan typpiatomeista ja 1,2-difenyylietyyliryhmä toiseen typpiatomiin. MT-45 on yksi 1-(1,2-difelyynietyyli) piperatsiinianalgeeneistä, jotka keksittiin 1970-luvun alussa.
NEUVOSTON PÄÄTÖS (EU) 2015/1969,

annettu 22 päivänä lokakuuta 2015,

julkisten hankintojen komiteassa Euroopan unionin puolesta esitettävästä kannasta Ukrainan liittymiseen tarkistettuun julkisia hankintoja koskevaan sopimukseen

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,

ottaa huomioon Euroopan komission ehdotuksen,

sekä katsoo seuraavaa:

ON HYVÄKSYNYT TÄMÄN PÄÄTÖKSEN:

1 artikla

Julkisten hankintojen komiteassa Euroopan unionin puolesta esitettävä kanta on hyväksyä Ukrainan liittyminen tarkistettuun julkisia hankintoja koskevaan sopimukseen tämän päätöksen liitteessä esitetyin erityisin liittymisehdoin.

2 artikla

Tämä päätös tulee voimaan päivänä, jona se hyväksytään.

LIITE

UKRAINAN LIITTYMISTÄ TARKISTETTUUN GPA-SOPIMUKSEEN KOSKEVAT EU:N EHDOT (1)

Muutetaan liiteosassa I olevassa Euroopan unionia koskevassa liitteessä 1 olevan 2 jakson 2 kohta (”EU:n jäsenvaltioiden valtionhallintoon kuuluvat hankintaviranomaiset”) seuraavasti Ukrainan liittyessä tarkistettuun GPA-sopimukseen:

”2. Seuraavien valtionhallintoon kuuluvien hankintaviranomaisten hankinnoissa tulevat kysymykseen tavarat, palvelut, tavarantoimittajat ja palveluntarjoajat, jotka ovat peräisin Israelista, Moldovan tasavallasta, Montenegrosta ja Ukrainasta.”.

(1) WTO:n sihteeristö on tarkistetun GPA-sopimuksen osapuolten suostumuksella muuttanut tarkistetun GPA-sopimuksen osapuolten soveltamisalaluetteloiden numerointia. Tässä liitteessä käytetty numerointi vastaa viimeisintä tarkistetun GPA-sopimuksen osapuolten soveltamisalaluetteloiden oikeaksi todistettua jäljennöstä, jonka WTO on antanut virallisesti tiedoksi tarkistetun GPA-sopimuksen osapuolille ja joka on saatavilla osoitteessa http://www.wto.org/english/tratop_e/gproc_e/gp_app_agree_e.htm#revisedGPA. Virallisessa lehdessä (EUVL L 68, 7.3.2014, s. 2) julkaistu tarkistetun GPA-sopimuksen osapuolten soveltamisalaluetteloiden numerointi on vanhentunut.
(1)

Päätöksessä 2008/633/YOS säädetään, että sitä sovelletaan neuvoston määrittämästä päivästä heti, kun komissio on ilmoittanut neuvostolle, että Euroopan parlamentin ja neuvoston asetus (EY) N:o 767/2008 (2) on tullut voimaan ja että sitä voidaan soveltaa täysimääräisesti.
(5)

Pöytäkirja sisältää kaupan helpottamista koskevan sopimuksen ja kehitysmaiden sitoumukset, jotka on sisällytetty sopimuksen liitteeksi. Merkittävä määrä kehitysmaita on jo toimittanut ilmoituksensa luokkaan A kuuluvista sitoumuksista kaupan helpottamista koskevan sopimuksen 15 artiklan 1 kohdan mukaisesti. Kaupan helpottamista käsittelevä komitea ottaa vastaan luokkaan A kuuluvia sitoumuksia koskevat ilmoitukset vähiten kehittyneiden maiden osalta kaupan helpottamista koskevan sopimuksen 15 artiklan 2 kohdan nojalla ja luokkaan B ja C kuuluvia sitoumuksia koskevat ilmoitukset sekä kehitysmaiden että vähiten kehittyneiden maiden osalta kaupan helpottamista koskevan sopimuksen 16 artiklan 5 kohdan nojalla. Sitoumuksista tulee olennainen osa kaupan helpottamista koskevaa sopimusta.
(1)

Euroopan komissio, jäljempänä ’komissio’, pani 12 päivänä joulukuuta 2014 vireille Kiinan kansantasavallasta, jäljempänä ’Kiina’, peräisin olevaa tietynlaista alumiinifoliota, jonka paksuus on pienempi kuin 0,021 mm, joka on vahvistamaton ja joka on valssattu mutta ei enempää valmistettu, rullina, joiden paino on suurempi kuin 10 kg, ja lukuun ottamatta alumiinifoliota, jonka paksuus on vähintään 0,008 mm mutta enintään 0,018 mm, rullina, joiden leveys on enintään 650 mm, koskevan polkumyynnin vastaisen menettelyn, ja julkaisi Euroopan unionin virallisessa lehdessä vireillepanoilmoituksen (2).
(6)

Ruotsiin on tehty arviointikäynti, ja Itävallan arviointiryhmä on laatinut arviointikäynnistä raportin, joka on toimitettu asiaankuuluvalle neuvoston työryhmälle.
(1)

Asetuksen (EU) N:o 648/2012 25 artiklassa säädetyn kolmansiin maihin sijoittautuneiden keskusvastapuolten tunnustamiseen sovellettavan menettelyn tarkoituksena on mahdollistaa se, että sellaisiin kolmansiin maihin sijoittautuneet ja sellaisissa kolmansissa maissa toimiluvan saaneet keskusvastapuolet, joiden sääntelyvaatimukset vastaavat mainitussa asetuksessa säädettyjä vaatimuksia, voivat tarjota määrityspalveluja unioniin sijoittautuneille määritysosapuolille tai markkinapaikoille. Kyseinen tunnustamismenettely ja siihen kuuluvat vastaavuuspäätökset auttavat osaltaan saavuttamaan asetuksen (EU) N:o 648/2012 kokonaisvaltaisen tavoitteen eli vähentämään järjestelmäriskiä siten, että luotettavien ja vakaiden keskusvastapuolten käyttöä OTC-johdannaissopimusten määrityksessä laajennetaan myös silloin, kun kyseiset keskusvastapuolet ovat sijoittautuneet kolmanteen maahan ja saaneet siellä toimiluvan.
(6)

Sveitsin oikeudellisesti sitovat vaatimukset, jotka koskevat maassa toimiluvan saaneita keskusvastapuolia, koostuvat 18 päivänä maaliskuuta 2004 annetusta kansallisesta pankkiasetuksesta (National Bank Ordinance) ja Sveitsin keskuspankin sen nojalla antamista säännöksistä sekä liittovaltion pankki- ja säästöpankkilaista (Act on Banks) ja Sveitsin rahoitusmarkkinoiden valvontaviranomaisen (Financial Market Supervisory Authority, jäljempänä ’FINMA’) määräyksistä ja yleiskirjeistä. Äskettäisellä kansallisen pankkiasetuksen tarkistuksella pyrittiin panemaan täytäntöön CPSS:n ja IOSCO:n laatimat finanssimarkkinoiden rakenteita koskevat periaatteet ja varmistamaan vastaavuus asetuksen (EU) N:o 648/2012 kanssa. Tarkistetusta sääntelykehyksestä käy ilmi useita eroja Sveitsin oikeudenkäytössä keskusvastapuoliin sovellettavien oikeudellisesti sitovien vaatimusten ja keskusvastapuoliin asetuksen (EU) N:o 648/2012 mukaisesti sovellettavien oikeudellisesti sitovien vaatimusten välillä. Sveitsin keskuspankki on kuitenkin laatinut kansallisen pankkiasetuksen osittaisesta tarkistamisesta selitysmuistion, jossa annetaan kansallista pankkiasetusta koskevia tulkintaohjeita ja jossa selitetään muun muassa, että tarkistetulla kansallisella pankkiasetuksella pannaan täytäntöön finanssimarkkinoiden rakenteita koskevat periaatteet ja että kansallista pankkiasetusta tulkittaessa olisi otettava huomioon finanssimarkkinoiden rakenteita koskevat periaatteet ja asetuksen (EU) N:o 648/2012 IV ja V osasto.
(8)

Keskusvastapuolen, joka haluaa harjoittaa liiketoimintaa jossakin asianomaisessa provinssissa, on saatava siihen asianomaisen arvopaperimarkkinavalvojan lupa. Lupa voidaan myöntää joko tunnustamisen tai tunnustamisesta vapauttamisen muodossa. Tunnustaminen tarkoittaa provinssin asiaan liittyvän arvopaperijärjestelmän täysimittaista soveltamista. Useammassa asianomaisessa provinssissa toimivien keskusvastapuolten on hankittava tunnustus vähintään yhdessä provinssissa; tällaisiin keskusvastapuoliin sovelletaan kaikkein tiukimpia vaatimuksia niissä provinsseissa sovellettavista vaatimuksista, joissa ne toimivat. Vapautus tunnustamisesta myönnetään yleensä sellaisille keskusvastapuolille, jotka on tunnustettu jossakin toisessa provinssissa, jolloin ne ovat suoraan sen provinssin arvopaperimarkkinavalvojan valvonnassa, jossa ne on tunnustettu, jollei asianomainen arvopaperimarkkinavalvoja katso niiden olevan järjestelmän kannalta merkittäviä tai aiheuttavan merkittävää riskiä pääomamarkkinoille. Arvopaperimarkkinavalvojat asettavat tunnustamisesta vapautetuille keskusvastapuolille ehtoja, jos näihin vastapuoliin sovelletaan tunnustuksen antaneissa provinsseissa kevyempiä vaatimuksia kuin niihin sovellettaisiin niissä provinsseissa, joissa ne on vapautettu tunnustamisesta. Myös Kanadan keskuspankki voi nimetä keskusvastapuolet järjestelmän kannalta merkittäviksi, jos ne voivat aiheuttaa järjestelmäriskin Kanadan rahoitusjärjestelmässä.
(1)

Asetuksen (EU) N:o 648/2012 25 artiklassa säädetyn kolmansiin maihin sijoittautuneiden keskusvastapuolten tunnustamiseen sovellettavan menettelyn tarkoituksena on mahdollistaa se, että sellaisiin kolmansiin maihin sijoittautuneet ja sellaisissa kolmansissa maissa toimiluvan saaneet keskusvastapuolet, joiden sääntelyvaatimukset vastaavat mainitussa asetuksessa säädettyjä vaatimuksia, voivat tarjota määrityspalveluja unioniin sijoittautuneille määritysosapuolille tai markkinapaikoille. Kyseinen tunnustamismenettely ja siihen kuuluva vastaavuuspäätös auttavat osaltaan saavuttamaan asetuksen (EU) N:o 648/2012 kokonaisvaltaisen tavoitteen eli vähentämään järjestelmäriskiä siten, että luotettavien ja vakaiden keskusvastapuolten käyttöä OTC-johdannaissopimusten määrityksessä laajennetaan myös silloin, kun kyseiset keskusvastapuolet ovat sijoittautuneet kolmanteen maahan ja saaneet siellä toimiluvan.
(7)

Keskusvastapuolten toimiluvan myöntää rahoituspalvelukomissio (Financial Services Commission, jäljempänä ’FSC’). Jotta FSC myöntää luvan määritystoimintaan, sen on oltava vakuuttunut muun muassa siitä, että keskusvastapuolella on säädettyjä vähimmäispääomavaatimuksia vastaava määrä omaa pääomaa, että sillä on asianmukainen ja järkevä liiketoimintasuunnitelma, henkilöresursseja, atk-laitteet sekä muut laitteet ja tilat, jotka ovat riittäviä sijoittajien suojaamiseen ja määritystoiminnan harjoittamiseen, että yhtään sen toimihenkilöä ei ole todettu kelpaamattomaksi investointipalvelu- ja pääomamarkkinalain nojalla, että sillä on käytössä järjestelmä eturistiriitojen torjumiseksi ja että sen osakkeenomistajilla on riittävät taloudelliset valmiudet, hyvä taloudellinen tilanne ja sosiaalista uskottavuutta. FSC voi asettaa luvan myöntämiselle ehtoja siltä osin kuin se on mahdollisesti tarpeen keskusvastapuolten moitteettoman hallinnon varmistamiseksi ja vakaan markkinajärjestyksen säilyttämiseksi. Tämän jälkeen keskusvastapuolet ovat FSC:n jatkuvan valvonnan sekä Etelä-Korean keskuspankkia koskevan lain mukaisesti Etelä-Korean keskuspankin harjoittaman seurannan kohteena.
(2)

Pöytäkirjassa N:o 7 olevan 6 artiklan ensimmäisen kohdan mukaan Eurooppa-neuvoston puheenjohtaja ja neuvoston puheenjohtaja voivat myöntää toimielintensä jäsenille, virkamiehille ja muulle henkilöstölle kulkulupia Euroopan unionin virkamiehiin sovellettavissa henkilöstösäännöissä ja unionin muuta henkilöstöä koskevissa palvelussuhteen ehdoissa, jotka on vahvistettu neuvoston asetuksella (ETY, Euratom, EHTY) N:o 259/68 (1), vahvistetuin edellytyksin.
(6)

Puolaan on tehty arviointikäynti, ja Itävallan arviointiryhmä on laatinut arviointikäynnistä raportin, joka on toimitettu asiaankuuluvalle neuvoston työryhmälle.
(4)

Sopimuksella on perustettu sekakomitea, jonka tehtävänä on seurata sopimuksen soveltamista. Pöytäkirjan mukaisesti sekakomitea voi lisäksi hyväksyä tiettyjä pöytäkirjaan tehtäviä muutoksia. Näiden muutosten hyväksymisen helpottamiseksi on asianmukaista valtuuttaa komissio tietyin edellytyksin hyväksymään ne noudattaen yksinkertaistettua menettelyä.
(2)

Belgian toimittamien tietojen mukaan kyseessä on kolmikerroksinen nenäliina, jonka keskimmäinen kerros on kyllästetty sitruunahapolla. Sitruunahapon ilmoitetaan olevan pysyvästi sidoksissa nenäliinan materiaaliin ja pysyvän tuotteessa sen koko elinkaaren ajan. Sen jälkeen, kun nenäliinaa on käytetty eli kun aivastamisesta, yskimisestä tai nenän niistämisestä nenäliinaan tuleva kosteus kulkeutuu keskimmäiseen kerrokseen, sitruunahapon väitetään deaktivoivan nenäliinassa olevat virukset, jotta estetään niiden kulkeutuminen takaisin käsiin, viruksen tarttuminen käsikontaktista ja viruksen tarttuminen pinnoille, joiden kanssa nenäliina joutuu kosketuksiin.
(6)

Asetuksen (EU) N:o 910/2014 9 artiklan 3 kohdassa säädetty määräaika, johon mennessä komission on julkaistava ilmoitus, olisi laskettava alkavaksi päivästä, jona täydellinen lomake on toimitettu. Ilmoituslomaketta ei olisi pidettävä täydellisenä, jos komission on pyydettävä lisätietoja tai selvennyksiä.
(7)

Direktiivin 2006/42/EY liitteessä I olevassa 1.5.1 jaksossa ”Sähkönsyöttö” edellytetään, että kone on suunniteltava, rakennettava ja varustettava siten, että kaikki sähköstä johtuvat vaarat estetään tai voidaan estää. Johdot on valittava siten, että ne soveltuvat kaikkiin käyttöolosuhteisiin ja kestävät ulkoiset vaikutukset ja mekaanisen rasituksen. Koneessa käytettävät PVC-johdot (H05VV-F ja 53 RVV 300/500 V) on tarkoitettu kestämään erittäin kevyitä, kevyitä ja tavanomaisia kuormia, roiskevettä ja väliaikaista ulkokäyttöä. Kun konetta käytetään käyttötarkoitustaan varten, vaarana on liitinjohdon joutuminen kosketuksiin veden kanssa ja suuri kuormitus, minkä vuoksi liitinjohtoa pidetään turvallisuutta vaarantavana.
(7)

Standardin EN 795:2012 soveltamisalaan kuuluvat kiinnityslaitteet on jaoteltu ominaisuuksiensa mukaan seuraaviin viiteen tyyppiin: Tyyppi A: kiinnityslaite, jossa on yksi tai useampi liikkumaton kiinnityspiste, joka kiinnitetään rakenteeseen rakenneankkureiden tai kiinnityselementtien avulla; Tyyppi B: kiinnityslaite, jossa on yksi tai useampi liikkumaton kiinnityspiste ilman tarvetta rakenneankkureille tai kiinnityselementeille rakenteeseen kiinnittämiseen; Tyyppi C: kiinnityslaite vaakasuuntaisella taipuisalla johteella; Tyyppi D: kiinnityslaite vaakasuuntaisella jäykällä johteella; Tyyppi E: kiinnityslaite, jota voidaan käyttää vaakasuorilla pinnoilla ja jonka suorituskyky perustuu ainoastaan massaan ja kitkaan kiinnityslaitteen ja pinnan välissä (omalla painollaan paikallaan pysyvä kiinnityslaite).
(14)

Etsintämarkkinat eivät ole kovin keskittyneet. Markkinoille on valtion omistamien yhtiöiden lisäksi luonteenomaista suurten yritysten, kuten ExxonMobil, Chevron, Shell, BP ja Total, läsnäolo. Vuonna 2014 maailmanlaajuisilla öljyn ja maakaasun etsinnän markkinoilla kyseisten suurten yritysten osuus oli vastaavasti 2,8 prosenttia (ExxonMobil), 2,1 prosenttia (Chevron), 1,9 prosenttia (Shell), 1,4 prosenttia (BP) ja 1,4 prosenttia (Total). Valtion omistamien yhtiöiden osuus öljyn ja maakaasun etsinnän maailmanlaajuisista markkinoista on vastaavasti 13,6 prosenttia (Saudi Aramco), 7,4 prosenttia (Gazprom), 4,8 prosenttia (Qatar Petroleum) ja 4,7 prosenttia (National Iranian Oil Company) (11). Eni SpA:n osuus maailmanlaajuisista todennetuista ja todennäköisistä öljy- ja maakaasuvaroista on 0,9 prosenttia. Eni SpA:n osuus EU:n alueella olevista todennetuista ja todennäköisistä öljy- ja maakaasuvaroista on 4 prosenttia (12). Edellä mainitut seikat ovat osoitus suorasta kilpailusta.